Predkladacia správa

       V roku 2002  bolo prijaté uznesenie vlády SR č. 1339 z 11.12.2002 k návrhu na použitie prostriedkov štátneho rozpočtu, uvedených  v zákone  č.586/ 2001 Z.z. o štátnom rozpočte  na rok 2002 v kapitole Všeobecná pokladničná správa – sociálne a kultúrne  potreby rómskej komunity- VII. časť. V prijatom uznesení vlády boli schválené finančné prostriedky  pre Špeciálnu základnú školu  v Jarovniciach na plynofikáciu, obec Varhaňovce  na zakúpenie 10 unimobuniek za účelom zriadenia Centra voľného času. Žiadateľom o finančnú dotáciu zo štátneho rozpočtu bola Ministerstvom financií SR udelená výnimka z časového použitia finančných prostriedkov do 30.6.2003.
        Špeciálna základná škola v Jarovniciach a obec Varhaňovce sa obrátili  na  Ministerstvo financií SR  so  žiadosťou o zmenu  účelov použitia finančných prostriedkov, ktoré sú uvedené v materiáli.
        Vzhľadom na to, že pridelené  finančné prostriedky  sa  musia vyčerpať do vyššie uvedeného termínu, materiál je postúpený na skrátené pripomienkové konanie.
          Materiál nemá zvýšený dopad na štátny rozpočet, má nepriamy dosah na zvýšenie kvality života.